د افغانی سرې میاشتې د بلخ نمایندګۍ د ځوانانو او رضاکارانو ښوونیز کلوپ څخه ۴۰ تنه زده کوونکی فارغ شول!* نن یک شنبه ورځ د روان ۱۴۴۵ سپوږمیز کال د رجب المرجب میاشتې ۲۴ مه نېټه د افغانی سرې میاشتې د بلخ نمایندګۍ د ناستو په تالار کې د دری او کمپیوټر برخو څخه ۴۰ تنه د ځوانانو او رضاکارانو ښوونیز کلوپ زده کوونکو د فراغت غونډه ترسره شوه. لمړی ناسته د قرآن کریم په څو مبارکو آیاتونو سره پیل شوه. وروسته له هغه د شمال زون سرې میاشتې ریاست اړوند د دعوت او ارشات عمومی مدیر ښاغلی مولوی لعل محمد همت د دینی علومو د زده کړو د ګټو په اړه خبرې وکړې. ورپسې بیا د افغانی سرې میاشتې د بلخ نمایند ګۍ د لمړنیو مرستو مدیر ښاغلی حاجی محمد یاسین صدیقی د یاد ریاست په استازیتوب په ټولنه کې د علم په ارزښت هر اړخیزې خبرې وکړې. ورپسې بیا د افغانی سرې میاشتې د ځوانانو او رضاکارانو ادارې د همغږۍ چارو آمریت آمر ښاغلی محمد مصطفی لعل زوی د ځوانانو او رضاکارانو بشر پاله خدمتونو وړاندې کولو څخه خوښی څرګنده کړه او ترڅنګ یې د تعلیم ارزښت د اسلام له نظره ګډونوالو ته خپل معلومات وړاندې کړل. وروسته له هغه د شمال زون سرې میاشتې ریاست د ځوانانو او رضاکارانو عمومی مدیر ښاغلی فضل الله فائض هم د یاد ښوونیز کلوپ پر فعالیتونو هر اړخیزې خبرې وکړې. ورپسې بیا د ځوانانو او رضاکارانو ښوونیز کلوپ تکړه او باستعداد استاد ښاغلی محمد اکبر سلیمی د یاد ښوونیز کلوپ لاسته راوړنې او په کلوپ کې د استندرد نصاب ترتیبول په اړه هر اړخیزې خبرې وکړې. وروسته له هغه د افغانی سرې میاشتې د بلخ نماینده ګۍ لخوا کوم ستاینلیکونه او تصدیق پاڼې چې د یاد ښوونیز کلوپ استادانو او فارغه شوو زده کوونکو ته په پام کې نیول شوی وو یادو کسانو ته ورکړل شو. همدارنګه یاده غونډه د ښاغلی لعل زوی صاحب په خیریه دعایې سره پایته ورسېده. درنښت #: دخپرونو مدیریت